CELEX: 22016D2179
Language: el
Date: 2015-06-11 00:00:00
Title: Απόφαση της Μεικτής Επιτροπής του ΕΟΧ αριθ. 144/2015, της 11ης Ιουνίου 2015, για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2016/2179]

15.12.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 341/32
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 144/2015
      της 11ης Ιουνίου 2015
      για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2016/2179]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ») και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΟΚ) αριθ. 1593/93 της Επιτροπής (1), που έχει ενσωματωθεί στη συμφωνία για τον ΕΟΧ, έληξε την 1η Μαΐου 1995, και συνεπώς η αναφορά σε αυτόν θα πρέπει να διαγραφεί από τη συμφωνία για τον ΕΟΧ.
               
            
                  (2)
               
               
                  Ο κανονισμός (ΕΚ) αριθ. 372/2007 της Επιτροπής (2), που έχει ενσωματωθεί στη συμφωνία για τον ΕΟΧ, έληξε στις 30 Απριλίου 2009, και συνεπώς η αναφορά σε αυτόν θα πρέπει να διαγραφεί από τη συμφωνία για τον ΕΟΧ.
               
            
                  (3)
               
               
                  Η οδηγία 73/241/ΕΟΚ του Συμβουλίου (3) καταργήθηκε με την οδηγία 2000/36/ΕΚ του Ευρωπαϊκού Κοινοβουλίου και του Συμβουλίου (4), οι οποίες έχουν αμφότερες ενσωματωθεί στη συμφωνία για τον ΕΟΧ και, ως εκ τούτου, η αναφορά στην οδηγία 73/241/ΕΟΚ θα πρέπει να διαγραφεί από τη συμφωνία για τον ΕΟΧ.
               
            
                  (4)
               
               
                  Η οδηγία 94/36/ΕΚ του Ευρωπαϊκού Κοινοβουλίου και του Συμβουλίου (5) καταργήθηκε με τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (6), τα οποία έχουν αμφότερα ενσωματωθεί στη συμφωνία για τον ΕΟΧ και, ως εκ τούτου, η αναφορά στην οδηγία 94/36/ΕΚ θα πρέπει να διαγραφεί από τη συμφωνία για τον ΕΟΧ.
               
            
                  (5)
               
               
                  Η οδηγία 95/2/ΕΚ του Ευρωπαϊκού Κοινοβουλίου και του Συμβουλίου (7) καταργήθηκε με τον κανονισμό (ΕΚ) αριθ. 1333/2008, τα οποία έχουν αμφότερα ενσωματωθεί στη συμφωνία για τον ΕΟΧ και, ως εκ τούτου, η αναφορά στην οδηγία 95/2/ΕΚ θα πρέπει να διαγραφεί από τη συμφωνία για τον ΕΟΧ.
               
            
                  (6)
               
               
                  Η οδηγία 2001/54/ΕΚ της Επιτροπής (8), που έχει ενσωματωθεί στη συμφωνία για τον ΕΟΧ, έληξε στις 16 Ιουλίου 2001 και συνεπώς η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
               
            
                  (7)
               
               
                  Η οδηγία 2002/16/ΕΚ της Επιτροπής (9) καταργήθηκε με τον κανονισμό (ΕΚ) αριθ. 1845/2005 της Επιτροπής (10), που έχουν αμφότερα ενσωματωθεί στη συμφωνία για τον ΕΟΧ και συνεπώς η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
               
            
                  (8)
               
               
                  Η απόφαση 2006/478/ΕΚ του Συμβουλίου (11), η οποία έχει ενσωματωθεί στη συμφωνία για τον ΕΟΧ, έληξε στις 30 Ιουνίου 2010 και συνεπώς η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
               
            
                  (9)
               
               
                  Η απόφαση 2008/486/ΕΚ του Συμβουλίου (12), η οποία έχει ενσωματωθεί στη συμφωνία για τον ΕΟΧ, έληξε στις 30 Ιουνίου 2012 και συνεπώς η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
               
            
                  (10)
               
               
                  Η παρούσα απόφαση αφορά νομοθεσία σχετικά με είδη διατροφής. Η νομοθεσία σχετικά με τα είδη διατροφής δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν πρέπει να εφαρμοστεί στο Λιχτενστάιν.
               
            
                  (11)
               
               
                  Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το κείμενο του σημείου 54ιβ [κανονισμός (ΕΟΚ) αριθ. 1593/93 της Επιτροπής], του σημείου 54κστ (οδηγία 94/35/ΕΚ του Ευρωπαϊκού Κοινοβουλίου και του Συμβουλίου), του σημείου 54κζ (οδηγία 94/36/ΕΚ του Ευρωπαϊκού Κοινοβουλίου και του Συμβουλίου), του σημείου 54κη (οδηγία 95/2/ΕΚ του Ευρωπαϊκού Κοινοβουλίου και του Συμβουλίου), του σημείου 54λθ (οδηγία 2001/54/ΕΚ της Επιτροπής), του σημείου 54μστ (οδηγία 2002/16/ΕΚ της Επιτροπής), του σημείου 54πε (απόφαση 2006/478/ΕΚ του Συμβουλίου), του σημείου 54πιστ (κανονισμός (ΕΚ) αριθ. 372/2007 της Επιτροπής) και του σημείου 54ριη (απόφαση 2008/486/ΕΚ του Συμβουλίου) του κεφαλαίου XII του παραρτήματος II της συμφωνίας για τον ΕΟΧ διαγράφεται.
      Άρθρο 2
      Η παρούσα απόφαση αρχίζει να ισχύει στις 12 Ιουνίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
      Άρθρο 3
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 11 Ιουνίου 2015.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Gianluca GRIPPA
         
      
      
         (1)  ΕΕ L 153 της 25.6.1993, σ. 15.
      
         (2)  ΕΕ L 92 της 3.4.2007, σ. 9.
      
         (3)  ΕΕ L 228 της 16.8.1973, σ. 23.
      
         (4)  ΕΕ L 197 της 3.8.2000, σ. 19.
      
         (5)  ΕΕ L 237 της 10.9.1994, σ. 13.
      
         (6)  ΕΕ L 354 της 31.12.2008, σ. 16.
      
         (7)  ΕΕ L 61 της 18.3.1995, σ. 1.
      
         (8)  ΕΕ L 191 της 13.7.2001, σ. 42.
      
         (9)  ΕΕ L 51 της 22.2.2002, σ. 27.
      
         (10)  ΕΕ L 302 της 19.11.2005, σ. 28.
      
         (11)  ΕΕ L 189 της 12.7.2006, σ. 7.
      
         (12)  ΕΕ L 92 της 3.4.2007, σ. 9.
      
         (*1)  Δεν έχουν αναφερθεί συνταγματικές απαιτήσεις.